Pàrtaidh Spùinneadairean na RA

Tha Pàrtaidh Spùinneadairean na RA (no cuideachd Pàrtaidh nan Spùinneadairean, (Beurla:Pirate Party UK (PPUK, Cuimris:Plaid Môr-leidr DU 'na phàrtaidh poileataigeach san Rìoghachd Aonaichte.Coimisean nan Taghaidhean Tha prìomh amasan a' phàrtaidh a' gabhail a-steach ath-leasachadh nan còraichean lethbhreac 's nam peutantan, taic do phrìobhaideachd, nas lugha de choimheadachd on riaghaltas agus o ghnothachas agus làn-taic do shaoirse na cainnte airson a h-uile duine.Làrach-lìn Pàrtaidh Spùinneadairean na RAQ&A: Why the UK needs the Pirate Party

Ghabh am pàrtaidh pàirt ann an taghadh ann an 2010 a' chiad turas is 9 tagraichean aige san taghadh choitcheann ann an 2010. Chaidh ceannard làithreach a' phàrtaidh, Andrew Robinson, a thaghadh ro stèidheachadh a' phàrtaidh agus chaidh a dhearbhadh mar cheannard le buill a' phàrtaidh ann an 2010.

 Eachdraidh 
Dh'fhàs ùidh ann am Pàrtaidh nan Spùinneadairean air feadh an t-saoghail ri linn cùis-lagha Pirate Bay. 'S e Spùinneadairean na Suaine, an t-àite às an robh Pirate Bay, a choisinn a' chiad bhall pàrlamaid ann an 2009 san taghadh dhan Phàrlamaid Eòrpach. 'S ann sa Ghearmailt agus san Fhraing a thug daoine ùidh ann gu h-àraidh agus chaidh ballrachd sa phàrtaidh am meud. Chaidh Pàrtaidh Spùinneadairean na RA a stèidheachadh mar phàrtaidh greiseag an dèidh an taghaidh dhan Phàrlamaid Eòrpach.Pirate Party wins European Parliament seatBay fans get voice on copyright issues agus chaidh a chlàradh gu oifigeach an 30mh dhen Iuchar 2009.Pirate Party launches UK poll bidPirate Party UK sets sail

Leig Andrew Robinson dheth a dhreuchd bliadhna an dèidh sinThe Pirate Party UK, One Year On agus chaidh an sgrìobhaiche-ciùil 's òraidiche Laurence "Loz" Kaye a thaghadh 'na àite 26 dhen t-Sultain 2010Loz Kaye elected leader of UK Pirate Party

 Prìomh phoileasaidhean 
Tha trì prìomh phoileasaidhean aig Pàrtaidh Spùinneadairean na RA

 Crìoch a chur air ana-mheud de choimheadas, pròifileadh is lorgachadh de dhaoine leis an riaghaltas agus gnothachasan mòra.
 Dèanamh cinnteach gu bheil làn-saoirse na cainnte aig gach duine agus gu bheil fìor shaoirse aca pàirt is tlachd a ghabhail ann an co-chultar mac an duine.
 Ath-leasachadh nan còraichean-lethbhreac 's nam peutantan gus cead a thoirt do cho-roinneadh fhaidhlichean neo-mhalairteach agus faid nan còraichean-lethbhreac a tha ro fhada a dhèanamh nas giorra agus dèanamh cinnteach nach dèid peutantan a chleachdadh gus casg a chur air tionnsgalachd no a chum prìsean a stiùireadh.

Chaidh iomadh moladh eile a chur air fòraman a' phàrtaidh nuair a bha e 'ga chruthachadh, leithid ath-leasachadh rian nan taghaidhean, cead a thoirt do chainb agus ath-leasachadh Seirbheis Nàiseanta na Slàinte. Chuir am pàrtaidh an cèill gu soilleir gu bheil e a' cur fòcas air na trì prìomh phoileasaidhean aige a dh'aindeoin nam beachdan sin.https://web.archive.org/web/20100414175856/http://www.pirateparty.org.uk/blog/2009/aug/14/our-core-beliefs/

 An Taghadh Coitcheann 2010 
Sheas naoinear airson a' phàrtaidh san Taghadh Choitcheann ann an 2010 agus fuair e 1,340 bhòt, 's e sin mu 0.34% de dh'iomlan nam bhòtaichean sna roinnean far an robh tagraichean a' seasamh airson a' phàrtaidh.Everything starts somewherePirate Party celebrates 1,340-vote election result

 Tagraiche Roinn-taghaidh Bhòtaichean Andrew Robinson Worcester 173Election 2010, Worcester, BBC Graeme Lambert Bury North 131Election 2010, Bury North, BBC Alexander van Terheyden Bethnal Green and Bow 213Election 2010, Bethnal Green & Bow, BBC Tim Dobson Manchester, Gorton 236Election 2010, Manchester Gorton, BBC Luke Leighton South West Surrey 94Election 2010, Surrey South West, BBC Shaun Dyer Leicester West 113Election 2010, Leicester West, BBC Finlay Archibald Meadhan Ghlaschu 120Election 2010, Glasgow Central, BBC David Geraghty Derby North 170Election 2010, Derby North, BBC Jack Nunn Cathraichean Lunnainn is Westminster 90Election 2010, Cities Of London & Westminster, BBC

Chaill gach tagraiche an cuid taisg agus 's ann am Manchester Gorton a fhuair am pàrtaidh an toradh a b' fhearr le 0.62%.

 Iomraidhean 

 Ceanglaichean a-mach 
Làrach oifigeach Pàrtaidh Spùinneadairean na Rìoghachd Aonaichte

Roinn-seòrsa:Pàrtaidh Spùinneadairean na RA
*